CELEX: 52019PC0252
Language: et
Date: 2019-06-05
Title: Ettepanek: EUROOPA PARLAMENDI JA NÕUKOGU OTSUS ELi Solidaarsusfondi kasutuselevõtmise kohta, et võimaldada ettemaksete tegemist liidu 2020. aasta üldeelarvest

EUROOPA KOMISJON
            Brüssel,5.6.2019
            COM(2019) 252 final
            Ettepanek:
            EUROOPA PARLAMENDI JA NÕUKOGU OTSUS
            ELi Solidaarsusfondi kasutuselevõtmise kohta, et võimaldada ettemaksete tegemist liidu 2020. aasta üldeelarvest
            
               
         
         
            
               SELETUSKIRI
            
            
               Nõukogu 2. detsembri 2013. aasta määruse (EL, Euratom) nr 1311/2013, millega määratakse kindlaks mitmeaastane finantsraamistik aastateks 2014–2020,
                  1
                täpsemalt selle artikli 10 kohaselt võib Euroopa Liidu Solidaarsusfondist kasutada kuni 500 000 000 eurot aastas (2011. aasta hinnad) lisaks finantsraamistiku asjaomastes rubriikides ette nähtud assigneeringutele.
            
            
               Fondi kasutuselevõtu kord on sätestatud eelarvedistsipliini, eelarvealast koostööd ja usaldusväärset finantsjuhtimist käsitleva Euroopa Parlamendi, nõukogu ja komisjoni 2. detsembri 2013. aasta institutsioonidevahelise kokkuleppe
                  2
                punktis 11.
            
            
               Fondist abi saamise tingimused on sätestatud Euroopa Parlamendi ja nõukogu määruses, millega muudetakse nõukogu määrust (EÜ) nr 2012/2002,
                  3
                mille kohaselt lisatakse eelarvesse ettemaksete tegemiseks kuni 50 000 000 eurot nii maksete kui ka kulukohustuste assigneeringutena.
            
            
               Komisjon lisab need summad 2020. aasta eelarveprojekti.
            
            
               Ettepanek:
            
            
               EUROOPA PARLAMENDI JA NÕUKOGU OTSUS
            
            
               ELi Solidaarsusfondi kasutuselevõtmise kohta, et võimaldada ettemaksete tegemist liidu 2020. aasta üldeelarvest
            
            
               EUROOPA PARLAMENT JA EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut,
            
            
               võttes arvesse nõukogu 11. novembri 2002. aasta määrust (EÜ) nr 2012/2002 Euroopa Liidu solidaarsusfondi loomise kohta,
                  4
                eriti selle artikli 4a lõiget 4, 
            
            
               võttes arvesse 2. detsembri 2013. aasta institutsioonidevahelist kokkulepet Euroopa Parlamendi, nõukogu ja komisjoni vahel eelarvedistsipliini, eelarvealase koostöö ja usaldusväärse finantsjuhtimise kohta,
                  5
                eriti selle punkti 11,
            
            
               võttes arvesse Euroopa Komisjoni ettepanekut
            
            
               ning arvestades järgmist:
            
            
               (1)Euroopa Liidu Solidaarsusfondi (edaspidi „fond“) eesmärk on võimaldada liidul kiiresti, tulemuslikult ja paindlikult reageerida kriisiolukordadele ning näidata üles solidaarsust katastroofi tagajärjel kannatanud piirkondade elanikega.
            
            
               (2)Nõukogu määruse (EL, Euratom) nr 1311/2013
                  6
                artikli 10 kohaselt ei tohi fond ületada iga-aastast maksimaalset summat, milleks on 500 000 000 eurot (2011. aasta hinnad).
            
            
               (3)Muudetud määruse (EÜ) nr 2012/2002 artikli 4a lõikes 4 on sätestatud, et eelarvevahendite õigeaegse olemasolu tagamiseks võib võtta kasutusele fondi vahendeid summas kuni 50 000 000 eurot ettemaksete tegemiseks ning kanda vastavad assigneeringud liidu üldeelarvesse.
            
            
               Selleks et tagada piisavate eelarvevahendite õigeaegne olemasolu liidu 2020. aasta üldeelarves, tuleks ettemaksete tegemiseks võtta kasutusele fondi vahendeid summas 50 000 000 eurot.
            
            
               (4)Fondi kasutuselevõtuks kuluva aja minimeerimiseks tuleks käesolevat otsust kohaldada alates 2020. eelarveaasta algusest,
            
         
         
            
               ON VASTU VÕTNUD KÄESOLEVA OTSUSE: 
            
            
               Artikkel 1
            
            
               Euroopa Liidu 2020. aasta üldeelarves võetakse Euroopa Liidu Solidaarsusfondist ettemaksete tegemise võimaldamiseks kasutusele 50 000 000 eurot kulukohustuste assigneeringute ja maksete assigneeringutena.
            
            
               Artikkel 2
            
            
               Käesolev otsus jõustub järgmisel päeval pärast selle avaldamist Euroopa Liidu Teatajas.
            
            
               Seda kohaldatakse alates 1. jaanuarist 2020.
            
            
               Brüssel,
            
            
               
                  Euroopa Parlamendi nimel
                        Nõukogu nimel
               
               
                  president
                        eesistuja
               
            
         
         
            
                  
                     (1)
                  
                        ELT L 347, 20.12.2013, lk 884.
               
               
                  
                     (2)
                  
                        ELT C 373, 20.12.2013, lk 1.
               
               
                  
                     (3)
                  
                        ELT L 189, 27.6.2014, lk 143.
               
               
                  
                     (4)
                  
                        ELT L 189, 27.6.2014, lk 143.
               
               
                  
                     (5)
                  
                        ELT C 373, 20.12.2013, lk 1.
               
               
                  
                     (6)
                  
                        ELT L 347, 20.12.2013, lk 884.